

УТВЪРДИЛ:

Петя Йорданова

ВрИД Директор на ДГ"Детска радост"

гр. Д. Оряховица

ЕТИЧЕН КОДЕКС

НА ИНСТИТУЦИОНАЛНА ОБЩНОСТ

В ДГ „Детска радост“

Град Долна Оряховица

2024 – 2025 г.

**СЪДЪРЖАНИЕ :**

ВЪВЕДЕНИЕ

НОРМАТИВНА ОСНОВА

РАЗДЕЛ І: ОСНОВНИ ПОЛОЖЕНИЯ

РАЗДЕЛ ІІ: ЦЕЛИ

РАЗДЕЛ ІІІ: ПРОФЕСИОНАЛНИ ЦЕННОСТИ

РАЗДЕЛ ІV: ПРАВА И ОТГОВОРНОСТИ НА УЧАСТНИЦИТЕ В УЧИЛИЩНАТА ОБЩНОСТ

ГЛАВА І: ПРИНЦИПИ НА ПРОФЕСИОНАЛНО ПОВЕДЕНИЕ

ГЛАВА ІІ: ПОДКРЕПА ЗА ЛИЧНОСТНО РАЗВИТИЕ НА ДЕЦАТА

ІІ.А. МОРАЛНИ ОТГОВОРНОСТИ КЪМ ДЕТЕТО

ІІ.Б. МОРАЛНИ ОТГОВОРНОСТИ НА ДЕЦАТА

ГЛАВА ІІІ: РОДИТЕЛИ

ІІІ. А. МОРАЛНИ ОТГОВОРНОСТИ КЪМ СЕМЕЙСТВОТО

ІІІ. Б. МОРАЛНИ ОТГОВОРНОСТИ НА РОДИТЕЛИТЕ

ГЛАВА ІV: МОРАЛНИ ОТГОВОРНОСТИ КЪМ КОЛЕГИТЕ

ГЛАВА V: МОРАЛНИ ОТГОВОРНОСТИ КЪМ ОБЩЕСТВОТО

РАЗДЕЛ V: ПОВЕДЕНИЕ НА СЛУЖИТЕЛЯ

ГЛАВА І: ПРОФЕСИОНАЛНО ПОВЕДЕНИЕ

ГЛАВА ІІ: ЛИЧНО ПОВЕДЕНИЕ

ГЛАВА ІІІ: КОНФЛИКТ НА ИНТЕРЕСИ

РАЗДЕЛ VІ: ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ НА ОБЩИНА ГОРНА ОРЯХОВИЦА, РУО – ВЕЛИКО ТЪРНОВО, МОН, НПО И ДРУГИ

РАЗДЕЛ VІІ: ОБЩЕСТВЕН СЪВЕТ

РАЗДЕЛ VІІI: КОМИСИЯ ПО ЕТИКА

РАЗДЕЛ IX: ЦЕЛИ И СРЕДСТВА НА ЕТИЧНАТА КОМИСИЯ

РАЗДЕЛ Х: САНКЦИИ И ОТГОВОРНОСТИ

РАЗДЕЛ ХI: ЗАКЛЮЧИТЕЛНИ РАЗПОРЕДБИ

**ВЪВЕДЕНИЕ**

Етичният кодекс на ДГ „Детска радост“, град Долна Оряховица и филиал с. Писарево е разработен от директора на детската градина, комисия от педагогически специалисти и представители на родителската общност към детската градина в съответствие с изискванията на чл. 269, ал. 1, т.11 от ЗПУО.

Етичният кодекс представя стандартите за етично поведение на работещите с деца в образователно-възпитателния процес и има за цел:

1.Да утвърди ДГ „Детска радост“ като място, където се изгражда сплотена общност на деца, педагогически специалисти и родители. Тази общност постига много повече на принципа на общото действие, като подпомага и допълва личните усилия на всеки. Всички членове на общността се отнасят с уважение помежду си и си помагат за постигането на една обща цел – по-високо качество на образование.

2.Всеки учител осъществява своите професионални задължения в услуга на децата и допринася за формиране облика на институцията.

3.За всеки работещ в детската градина е чест и морален дълг да спазва принципите на професионалната етика.

4.Детството е изключително важен период от живота на човека.

5.Семейството е най- естествената среда за развитието на детето.

6.Всяко дете притежава неповторима уникалност и стойност.

7.На всяко дете е гарантирано правото на: свобода на изразяване на мнение; свобода на мисълта, съвестта и религия; формиране на собствени възгледи в право да ги изразява свободно;

• 1.Да се учи колкото може по – добре;

• 2.Мястото на всяко дете е сред връстниците му;

• 3.Да не решава конфликтите с агресия;

• 4.Да спазва правилата за поведение в групата;

• 5.Да иска съвети от учители и родители, когато се налага;

• 6.Да уважава различните мнения;

• 7.Да оказва помощ на нуждаещите се;

• 8.Да изисква информация по всички интересуващи го въпроси.

• 9.Да не употребяват нецензурни изрази;

• 10.Да не сплетничат един за друг;

**НОРМАТИВНА ОСНОВА:**

Конвенцията на ООН за правата на детето;

Европейската харта за правата на човека;

Конституция на РБ;

Закон за защита правата на детето;

Закон за защита правата на човека;

Закон за предучилищното и училищно образование;

Стандарт за приобщаващо образование.

***РАЗДЕЛ І: ОСНОВНИ ПОЛОЖЕНИЯ***

**Чл. 1.** Етичният кодекс е създаден на основание Чл. 175. (1) от ЗПУО и е подчинен на общите принципи в системата на предучилищното и училищното образование: Този кодекс определя правилата за поведение на работниците и служителите в ДГ „Детска радост“ –Долна Оряховица и има за цел да повиши общественото доверие в техния професионализъм и морал, както и да издигне престижа на институцията.

**Чл. 2.** (1) Дейността на всички работещи се осъществява при спазване принципите на законност, лоялност, честност, безпристрастност, политическа неутралност, отговорност и отчетност.

(2) Служителите изпълняват служебните си задължения при строго спазване на законодателството в Република България, като съдейства за провеждането на държавна политика в сферата на образованието .

(3) Служителите в зависимост от функциите, които изпълняват, осъществяват действия, предлагат и вземат решения, водещи до елиминиране на произвола и укрепване на доверието в ДГ „Детска радост“ –Долна Оряховица.

(4) Служителите извършват дейността си компетентно, обективно и добросъвестно, като се стремят непрекъснато да подобряват работата си в интерес на децата и техните семейства.

(5) Служителите следват поведение, което не накърнява престижа на ДГ „Детска радост“, не само при изпълнение на служебните си задължения, но и в своя обществен и личен живот.

(6) При изпълнение на служебните си задължения служителите се отнасят любезно, възпитано и с уважение към всеки, като зачитат правата и достойнството на личността и не допускат каквито и да са прояви на дискриминация.

**Чл.3.** Спазването на Етичния кодекс е задължително за всички служители на професионалната общност представителите на семействата на децата, и се следи от Комисия по етика при ДГ „Детска радост“ – Долна Оряховица, която разглежда всички случаи на неговото нарушаване и налага предвидените в него санкции.

***РАЗДЕЛ ІІ: ЦЕЛИ***

**Чл.4.** Етичният кодекс има за цел:

1. Да представи основните ценности и принципи, които работещите с деца трябва да знаят и спазват в своята практика;

2. Да утвърдят волята и стремежа на работещите с деца за етичност в практическата им дейност;

3. Да насочат поведението и подпомогнат работещите с деца в решаването на етични дилеми, които срещат в своята практика;

4. Да очертаят моралните отговорности на работещите с деца към детето, към семейството, помежду си и към обществото.

***РАЗДЕЛ ІІІ: ПРОФЕСИОНАЛНИ ЦЕННОСТИ***

Работещите с деца изпълняват своите функции, като се ръководят от основни ценности и принципи:

**Чл. 5.** Работещият с деца трябва да притежава определени личности, морални и социални качества.

**Чл.6.** Работещият с деца специалист се обляга на своята компетентност и отговорно прилага своето познание и опит.

**Чл.7.** Той не поставя успеха на своята работа в зависимост от професионалния компромис, работи независимо и носи отговорност за действията си.

**Чл.8.** Професионалистът, работещ с деца, се стреми да изпълнява работата си качествено и в срок, но не заблуждава децата и техните семейства за ефективността и ефикасността на своята дейност, т.е. високо цени честността в отношенията.

**Чл.9.** Той е коректен в отношенията си с децата и е лоялен спрямо родителите им, но без да пренебрегва отговорността си към обществото.

***РАЗДЕЛ ІV: ПРАВА И ОТГОВОРНОСТИ НА УЧАСТНИЦИТЕ В ИНСТИТУЦИОНАЛНАТА ОБЩНОСТ***

***ГЛАВА І: ПРИНЦИПИ НА ПРОФЕСИОНАЛНО ПОВЕДЕНИЕ***

**Чл.10.** Доверието и взаимното уважение между професионалиста и семейството са в основата на взаимоотношенията помежду им. В този смисъл професионалистът се ангажира да работи за изграждане на доверие с децата и родителите, да защитава интересите на децата, с които работи, да защитава принципите на поверителност на информацията, да създава реалистична очаквания за резултатите от работата си, да избягва действия и ситуации, които биха предизвикали конфликт. Хуманизъм, толерантност и уважение към етническата, националната, културната, езиковата и религиозна идентичност на децата.

**Чл.11.**Работещият с деца професионалист целенасочено се стреми към изграждане, утвърждаване и повишаване на доверието и уважението към професията. Затова той се ангажира да развива и популяризира успешни практики, да работи за повишаване на професионалната си отговорност и компетентност, да подпомага професионалното израстване на своите колеги и да насърчава проявите на висок професионализъм и морал, да се стреми към прозрачност и социална отговорност в работата си. Дейностите на работещите се осъществяват при спазване принципите на законност, лоялност, честност, безпристрастност, политическа неутралност, отговорност и отчетност.

**Чл. 12.** Работещият с деца сътрудничат с неправителствени организации и представители на обществеността, като запазват професионална независимост.

**ГЛАВА ІІ: ПОДКРЕПА ЗА ЛИЧНОСТНО РАЗВИТИЕ НА ДЕЦАТА**

**ІІ.А. МОРАЛНИ ОТГОВОРНОСТИ КЪМ ДЕТЕТО**

**Чл.13.** Работещите с деца изпълняват своите функции, като се ръководят от основните ценности и принципи:

**Чл. 14.** Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие.

**Чл. 15.** Всяко дете има право на закрила за нормалното му физическо, умствено, нравствено и социално развитие.

**Чл. 16.** Всяко дете и всяко семейство заслужават да бъдат подпомогнати да развият пълния си потенциал.

**Чл. 17.** Във всички случаи да се защитават по най-добър начин интересите на детето.

**Чл. 18.** Всяко дете, попаднало в риск, има нужда от специална закрила за извеждането му от рисковата ситуация.

**Чл. 19.** Да основаваме практиката си на съвременните знания за детското развитие и познаването на индивидуалните особености на всяко дете.

**Чл. 20.** Да разбираме и уважаваме уникалността на всяко дете.

**Чл. 21.** Да се съобразяваме със специфичната уязвимост на всяко дете.

**Чл. 22.** Да създаваме безопасна и здравословна среда, която стимулира социалното, емоционалното и физическото развитие на детето.

**Чл. 23.** Да подкрепяме правото на детето на свободно изразяване на мнение по всички въпроси от негов интерес.

**Чл. 24.** Да работим в най-добрия интерес на детето.

**Чл. 25.** Да осигуряваме на децата с увреждания равни възможности за достъп до адекватни грижи и образование.

**Чл. 26.** Да не участваме в практики, които не зачитат достойнството на детето или са опасни и вредни за физическото и емоционално му здраве и развитие.

**Чл. 27.** Да не участваме в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите.

**Чл. 28.** При съмнение за малтретиране да уведомяваме органите за закрила на детето и да следим дали са предприети необходимите мерки.

**Чл. 29.** Когато друго лице изкаже подозрения за малтретиране на дете, да му окажем пълно съдействие за предприемане на подходящи действия за закрила на детето.

**Чл. 30.** Когато разберем за действия или ситуации, които заплашват здравето и сигурността на детето, ние имаме моралната и законова отговорност да информираме органите по закрила на детето.

**Чл. 31.** Да опазваме личната информация за възпитаниците си и техните семейства и да я ползваме само и единствено в техен интерес и във връзка и по повод на изпълнение на моралните си и служебните си ангажименти

**ІІ.Б. МОРАЛНИ ОТГОВОРНОСТИ НА ДЕЦАТА**

**Чл. 32.** Общността в детската градина е като семейство, в което всички членове се отнасят помежду си с уважение.

**Чл. 33.** Личната отговорност на детето означава то да си взаимодейства с уважение и разбиране с останалите деца

**Чл. 34.** Основна грижа на детето е личното му развитие и успех, който се гарантира от благоприятния климат на сигурност в детската градина. Затова детето трябва да се стреми към добронамерени и приятелски отношения с останалите деца.

**Чл. 35.** Основните правила за приятелски отношения между децата се създават от тях в рамките на групата и се отстояват в хода на педагогическото взаимодействие

**ГЛАВА ІІІ: РОДИТЕЛИ**

**ІІІ. А. МОРАЛНИ ОТГОВОРНОСТИ КЪМ СЕМЕЙСТВОТО**

**Чл. 36.** (1)Първостепенна отговорност на персонала е подпомагане семейството при отглеждането и възпитанието на децата.

(2) Зачитане достойнството на всяко семейство и неговата култура, обичаи, език и убеждения.

(3) Уважаване ценностите на семейството при отглеждане и възпитание на децата и правото му да взема решения за своите деца.

(4) Информиране на семейството за всички решения, отнасящи се до детето и за начина, по който се работи с детето.

**Чл. 37.**Не позволяваме и не участваме в изследвания, които по някакъв начин могат да застрашат здравето, образованието, развитието или благополучието на детето.

**Чл. 38.** Да не използваме нашите отношения със семейството за лично облагодетелстване.

**Чл. 39.** Осигуряване конфиденциалност на информация и зачитане правото на семейството на личен живот с изключение на случаите на малтретиране и лоша грижа.

**Чл. 40.** Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.

**Чл. 41.** В случаите на конфликт между членовете на семейството, се работи открито, споделяйки наблюденията си за детето с цел всички включени страни да вземат информирано решение, като стриктно се въздържаме от вземане страна в конфликта.

**ІІІ. Б. МОРАЛНИ ОТГОВОРНОСТИ НА РОДИТЕЛИТЕ**

**Чл. 42**. Родителите помагат според възможностите си за да се утвърди трайно авторитетa на детската градина като инициират и осъществят дейности чрез настоятелството и обществения съвет.

**Чл. 43.** Основни задължения на родителя /настойника/ са:

т.1 Да проявява постоянни грижи за доброто образование на своето дете;

т.2 Да следи и насърчава неговите успехи;

т. 3 Да го съветва и осигурява всички възможности за творческото му развитие;

т. 4 Съдейства за самостоятелното критично мислене на детето;

т. 5 Съобразява се с индивидуалните потребности и желания на детето.

**Чл. 44.** Семейството трябва да дава пример за разбирателство и добри отношения.

**Чл. 45.** Задължение на родителя /настойника/ е да се интересува от мнението на учителите и да се съобразява с тях.

**Чл. 46.** Родителят трябва да упражнява контрол и да налага своя авторитет без насилие като зачита детето и спазва основните му права.

**Чл. 47.** Родителят възпитава детето чрез личния си пример в дух на уважение, толерантност, инициативност и свободолюбие.

**Чл. 48.** Родителят трябва да се стреми да решава конфликтите между поколенията спокойно и в контакт с всички членове на институционалната общност.

**Чл. 49.** Родителят подготвя детето за живота и има една основна морална задача – да създава ценности и да ги предава на следващите поколения.

**ГЛАВА ІV: МОРАЛНИ ОТГОВОРНОСТИ КЪМ КОЛЕГИТЕ**

**Чл. 50.** Изграждане и поддържане отношения на уважение, доверие, сътрудничество и коректност.

**Чл. 51.** Обменяне на информация и ресурси, които имат отношение към благополучието на ДГ „Детска радост“ – Долна Оряховица и правата на детето.

**Чл. 52.** Утвърждаване на собствения и на колегите си авторитет чрез лично поведение и чувство за отговорност

**Чл. 53.** Недопускане на действия, които биха уронили престижа на професията и нетърпимост към подобни действия.

**Чл. 54.** Когато противоречията между колеги не могат да бъдат разрешени от самите тях, те търсят съдействието на непосредствения ръководител.

**ГЛАВА V: МОРАЛНИ ОТГОВОРНОСТИ КЪМ ОБЩЕСТВОТО**

**Чл. 55.** Да работим за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.

**Чл. 56.** Да работим за подобряване на сътрудничеството между организациите както и за интердисциплинарното взаимодействие между професиите, които имат отношение към благополучието на децата и семейството.

**Чл. 57.** Да съдействаме за повишаване степента на разбиране на децата и техните нужди от обществото.

**Чл. 58.** Да работим за популяризиране правата на децата, както и за повишаване чувствителността на обществото към нарушаването им.

**Чл. 59.** Да работим в подкрепа на законите и политиките, които подпомагат благополучието на децата и семействата им и противопоставяне на тези, които го нарушават.

***РАЗДЕЛ V: ПОВЕДЕНИЕ НА СЛУЖИТЕЛЯ***

**ГЛАВА І: ПРОФЕСИОНАЛНО ПОВЕДЕНИЕ**

**Чл. 60.** Всички задължения на учителя са свързани с основното му право да изисква подобаващо уважение и признание за своя труд.

**Чл. 61.** (1) Служителят е длъжен да спазва служебната йерархия и стриктно да изпълнява актовете и заповедите на горестоящите органи.

(2) Служителят не е длъжен да изпълни нареждане, което засяга неговите права, правата на неговата съпруга или съпруг, роднини по права линия без ограничения, по съребрена линия до четвърта степен и по сватовство до втора степен включително. В този случай той е длъжен незабавно да уведоми органа, от когото е получил нареждането.

**Чл. 62.** Служителят не трябва да изразява лични мнения по начин, който може да бъде тълкуван като официална позиция на ДГ „Детска радост“.

**Чл. 63.** Служителят не трябва да позволява да бъде поставян или да изглежда поставен в положение на зависимост от когото и да било. Той също не трябва да върши работата си по начин, допускащ влияние от друг.

**Чл. 64.** (1) Служителят опазва повереното му имущество с грижата на добър стопанин и не допуска използването му за лични цели.

(2) Информира своевременно директора за загубата или повреждането на повереното му имущество..

**Чл. 65.** Служителят в изпълнение на заеманата длъжност, трябва да осигури ефективно, компетентно и икономично използване на собствеността, средствата, услугите и финансовите източници, които са му поверени. Те не трябва да бъдат използвани за лични цели или да бъдат предоставяни на трети лица, освен ако е изрично предвидено.

**Чл. 66.** Служителят трябва да извършва необходимите действия за защита на сигурността и поверителността на информацията, за която е отговорен или му е известна. Използва данните и документите в детската градина единствено по повод изпълнение на служебните си задължения при спазване правилата за защита на информацията.

**ГЛАВА ІІ: ЛИЧНО ПОВЕДЕНИЕ**

**Чл. 67.** (1) При изпълнение на служебните си задължения и в обществения си живот служителите следват поведение, което не уронва престижа на ДГ „Детска радост“.

(2) Служителите не допускат на работното си място поведение, несъвместимо с добрите нрави.

(3) Служителите се стремят да избягват в поведението си конфликтни ситуации, а при възникването им полагат усилия да ги преустановят, запазвайки спокойствие и контрол над поведението си.

(4) Служителите спазват благоприличието и деловия вид в облеклото, съответстващи на служебното положение и на институцията, която представляват.

**Чл. 68.** Служителят не може да участва в скандални прояви, с които би могъл да накърни престижа на ДГ „Детска радост“..

**Чл. 69.** Служителят поставя пред своя ръководител открито и честно проблемите, с които се сблъсква в процеса на работата.

**Чл. 70.** (1) Служителят противодейства на корупционни прояви и на други неправомерни действия в детската градина.

(2) Служителят не допуска да бъде поставен във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси.

(3) Служителят не може да приема подаръци или облаги, които могат да бъдат възприети като награда за извършване на работа, която влиза в служебните му задължения.

**Чл. 71.** Служителят не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности.

**Чл. 72.** При осъществяването на действия, несъвместими с поведението по този кодекс, служителят на ДГ „Детска радост“ следва да подаде молба за прекратяване на трудовите правоотношения .

**ГЛАВА ІІІ: КОНФЛИКТ НА ИНТЕРЕСИ**

**Чл. 73.** Конфликт на интереси възниква, когато служителят има личен интерес, който му влияе до толкова, че пречи на безпристрастното и обективно вземане на решения или изпълнение на служебни задължения.

(1). Служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.

(2) Служителят не може да използва служебното си положение за лично и на семейството си облагодетелстване, давайки платени консултации.

(3) Служителят не трябва да допуска възможност друг служител да го постави в реален или предполагаем конфликт на интереси.

(4) В случай на вече възникнал конфликт на интереси, служителят е длъжен да се оттегли от служебни си задължения, които са причина за възникването на конфликта.

***РАЗДЕЛ VІ: ВЗАИМООТНОШЕНИЯ С ОРГАНИЗАЦИОННИТЕ СТРУКТУРИ НА ОБЩИНА ГОРНА ОРЯХОВИЦА, РУО – ВЕЛИКО ТЪРНОВО, МОН, НПО И ДРУГИ***

**Чл. 74.** (1) Служителите подпомагат органите на държавна и местна власт с висок професионализъм, безпристрастност и активност при разработването и провеждането на държавната политика, както и при изпълнението на взетите решения и осъществяването на неговите правомощия.

(2) Когато прави предложения пред органите на държавна и местна власт, служителят предоставя цялата информация, отнасяща се до вземането на конкретно решение.

(3) Отговаря на поставените въпроси съобразно функциите, които изпълнява, като при необходимост пренасочва въпросите към друг служител, притежаващ съответната компетентност.

**Чл. 75.** Служителите предоставят исканата информация от органите на държавна и местна власт бързо, точно и коректно, освен ако изрично не е посочено друго в нормативен акт, засягащо поверителна информация. В тези случаи се иска разрешение от директора на детската градина.

**Чл. 76.** Служителите активно съдействат за осъществяване на партньорски отношения с НПО и органите на държавната и местна власт.

***РАЗДЕЛ VІІ: ОБЩЕСТВЕН СЪВЕТ***

**Чл. 77.** (1) На основание чл. 265 от ЗПУО, с цел създаване на условия за активни и демократично функциониращи общности в ДГ „Детска радост“ се създава обществен съвет, който подпомага развитието на детската градина, осъществява граждански контрол на управлението и и участва в създаването и приемането на етичния кодекс на общността.

(2) При неодобрение от обществения съвет на актовете, те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

***РАЗДЕЛ VІІI: КОМИСИЯ ПО ЕТИКА***

**Чл. 78.** (1) За спазването на Етичния кодекс и разрешаване на възникнали с приложението му казуси към ДГ „Детска радост“ се създава Комисия по етика.

(2) Членовете се избират от Педагогическия съвет за срок от две години.

(3) Те трябва да имат най-малко 5 години трудов стаж в детската градина. Могат да бъдат преизбирани. Следващият избор е след двугодишен интервал.

(4) Комисията се избира в срок до един месец след утвърждаването на Етичния кодекс от Педагогическия съвет.

**Чл. 79.**(1) Комисията по етика разглежда жалби, свързани със спазването на този кодекс и дава задължителни тълкувания на Етичния кодекс.

(2) Комисията по етика приема Правила за дейността си, които се утвърждават на заседание на Педагогическия съвет.

**Чл. 80.** Всеки заинтересован член от институционалната общност може да внесе жалба в Комисията по етика.

**Чл. 81.**(1) Комисията по етика разглежда постъпилите жалби най-късно в едноседмичен срок от постъпването им и се произнася с мотивирано становище, въз основа на което директора взема решение най-късно в едномесечен срок от постъпването им.

(2) Непроизнасянето в срок се смята за мълчалив отказ за налагане на санкция.

**Чл. 82.** Комисията по етика е длъжна веднъж годишно да отчита дейността си пред Педагогическия съвет.

**Чл. 83.** (1). Комисията по етика в ДГ „Детска радост“ е постоянно действаща.

(2) Комисията по етика се състои от 4 души както следва:

1. представители на учителите - двама;

2. един представител от помощник - възпитателите;

3. счетоводител;

(3) На първото си заседание комисията избира своя председател.

***РАЗДЕЛ ІX: ЦЕЛИ И СРЕДСТВА НА ЕТИЧНАТА КОМИСИЯ***

**Чл. 84.** (1) Да защитава правото на учителите , служителите и работниците /членове/ на ДГ „Детска радост“ да бъдат всестранно и точно информирани;

(2) да допринася за установяването на професионални стандарти;

(3) да допринася за издигането на авторитета на ДГ „Детска радост“;

(4) да създаде система на саморегулиране на преподавателите чрез прилагане на Етичния кодекс и решаване на спорове между детската градина и обществото;

(5) да укрепва свободата на словото, защитавайки правата на учителите, децата и останалите членове на институционалната общност;

(6) да подпомага българския учител за прилагане на етичните правила и норми.

***РАЗДЕЛ Х: САНКЦИИ И ОТГОВОРНОСТИ***

**Чл. 85.** Санкциите по този кодекс се налагат с цел да се предупреди и превъзпита нарушителя към спазване на етичните норми и да се въздейства възпитателно върху останалите членове.

**Чл. 86**. (1) Санкциите са:

1. писмено уведомяване на служителя или работника и даване публичност на случая;

2.предложение до работодателя за дисциплинарно наказание.

3. информиране на Обществения съвет.

(2) Непроизнасянето на комисията в срок от две седмици от получаване на сигнала се счита за мълчалив отказ за налагане на санкция.

**РАЗДЕЛ ХI: ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1** Етичният кодекс е създаден на основание чл.175, ал.1, 2 и 3 от Закона за предучилищното и училищното образование , приет от Педагогическия съвет с решение от Протокол № 1/ 16. 09. 2024 година, съгласно чл. 263, ал. 1, т. 14 / и с решение на обществения съвет, съгласно чл. чл. 269, ал. 1, т.11 от ЗПУО.

**§2** Контролът за спазване на нормите на настоящия Етичен кодекс се осъществява от Комисията по етика.

**§3** При неспазване нормите на поведение в този кодекс служителите носят дисциплинарна отговорност съгласно Кодекса на труда, Правилника за устройството и дейността на ДГ „Детска радост“ и ПВТР.

**§4** При първоначално встъпване в длъжност директорът е длъжен да запознае работещия с разпоредбите на този кодекс.